3點3下午茶時間，又黎到太子呢間雞蛋仔既專門店。之前每次經過都見到好多人排隊，有時仲要等半個鐘以上，今行過見到難得少人，就過去試吓。呢間雞蛋仔專門店有很多不同口味可供選擇，例如斑蘭，芝士同埋朱古力橙等等，如果係長者或孕婦仲可以優先購買但只限原味。今次我哋買咗班蘭味，不過就算冇乜人我哋都大概等左十幾分鐘，可能係因為係得兩個員工同埋即叫即做。個雞蛋仔食落係實心既，亦都幾香同有清淡嘅班蘭味，外脆內軟，恰到好處。